列王紀上

《列王紀上》係《舊約聖經》嘅歷史書，記載以色列喺大衛死咗之後嘅一段歷史。喺呢一部分，以色列王國分裂成北方十個支派嘅以色列王國 (後期)同南方兩個支派嘅猶大王國。

簡介
作者：耶利米
日期：公元前560年
地點：埃及同巴比倫

列王紀上下原本係一冊，上卷繼續撒母耳記記述以色列王國嘅歷史，可以分為三部分：
所羅門繼承以色列同猶大嘅王位，同佢阿爸大衛嘅死。
所羅門王朝嘅成就，特別值得注意嘅係耶路撒冷聖殿嘅建造。
王國分裂做北國同南國，同到公元前第九世紀中諸王嘅事蹟。

列王紀上下兩卷對每個王嘅評價都以佢係唔係對上帝盡忠做標準。對上帝盡忠，國就興盛；拜偶像、違背上帝命令，國就受禍患。北國諸王嘅事蹟都唔好，南國諸王嘅事蹟有好嘅，亦有壞嘅。

列王紀上卷裏面，耶和華嘅眾先知佔有重要嘅地位。佢哋勇敢代上帝發言，警告人民唔好拜偶像，唔好違背上帝嘅命令。其中傳誦最廣嘅係以利亞同巴力嘅假先知爭鬥嘅記述。

提要
 大衛統治嘅終結
 所羅門做王
 所羅嘅統治
 統治嘅早期
 建造聖殿
 統治嘅後期
 分裂嘅王國
 北方眾支派嘅背叛
 猶大同以色列諸王
 先知以利亞
 以色列嘅亞哈王
 猶大嘅約沙法同亞哈謝

聖經
歷史書 (聖經)‎
基督教
天主教